2007-ben (12 évesen) különleges engedélyt kapott, hogy részt vegyen az Ausztrál Ifjúsági Olimpiai Fesztiválon ahol – a minimális életkor tizenöt év – Callum Johnstone-nal végül második lett a szinkronugrásban. 2008-ban megnyerte az egyéni és – Blake Aldridge oldalán – a páros számot is a brit felnőtt bajnokságban. A Világkupán egy ezüstöt és egy bronzot nyert, ezzel ő lett minden idők legfiatalabb brit műugró érmese. 2008 márciusban újabb rekordot döntött, amikor megnyerte az eindhoveni vizes Európa-bajnokságon a 10 méteres toronyugrást, s ezzel a teljesítménnyel pedig minden idők legfiatalabb Eb-győztese lett.